procesaur/Wiki.mk huggingface dataset:
АЦ „Козлодуј“

Атомската централа „Козлодуј“ е атомска централа во Бугарија. Таа се наоѓа на брегот на река Дунав, на 5 км источно од град Козлодуј и на 200 км северно од Софија.
1 Историја
* 1965 - на 19 август Политбирото на ЦК на КПБ дал решение за барање помош од СССР за проектирање и изградба на атомска централа.* 1966 г. - НРБ потпишала договор со СССР за заедничко градење на атомската централа на оваа територија.
* 1970 г. - На 6 април започнала изградбата на атомската централа.
* 1974 - 1975 г. - започнале со работа првиот и вториот блок (по 440 мегавати).
* 1980 - 1982 г. - со работа започнуваат третиот и четвртиот блок (по 440 мегавати).
* 1988 - 1993 г. - започнале со работа петтиот и шестиот блок (по 1000 мегавати).
Од 1991 година јачината на шестте блока била 3760 MW. Централата располага со шест атомски реактори — четири со јачина од по 440 мегавати и два со јачина од 1000 мегавати, кои опслужуваат околу 46% од потрошувачката на Бугарија. Централата работи од 2007 година со коефициент за употреба на инсталираните јачини од 83.58%.
1.1 Затворање на 3 и 4 блок
Пред 2003, после притисок од ЕУ, се затворани четирите реактори со јачина од 440 МВт, бидејќи не одговарале со европските стандарди за сигурност. Затворани биле 1 и 2 блок на атомската централа „Козлодуј” во 2003 и во почетокот на 2007 биле затворани 3 и 4 блок на атомската централа, додека 5 и 6 блок сè уште работаат.
2 Цена
Вкупната цена на проектот атомската централа „Козлодуј” е многу тешка за пресметување. Голем дел од помошта на СССР не се е смета, а самиот проект е финансиран директно од националниот буџет на НРБ.
3 Надградба
Во последно време се појавува предлог за градење на 7 и 8 блок на НЦ. Најверојатбо тие ќе бидат опремени со американски реактори, секои со јачина од по 1000 МВт. Проектот се појавува како последица на забавувањето на изградба на НЦ „Белене“.
Можноста за изградбата на седмиот блок на локацијата на атомската централа „Козлодуј” е сосема реална, при тоа средствата за спроведувањето на проектот ќе бидат околу половината отколку ако се изгради реактор на целосно нова локација.
4 Поврзано
* НЦ „Беленe“
* Бугарија
* Енергија во Бугарија
Префектура (Франција)

Префектурата (фр. ''préfecture'') во Франција е поим што подразбира:
*административен центар на департманот;
*административен центар на регионот;
*надлежностите на префектурата
*службеното седиште на префектот.
1 Улогата на префектурите во департманите
Во земјата има 101 префектури - по една за секој департман. Со секоја раководи префект (''préfet''). Префектурите во целина се надлежност на Министерството за внатрешни работи. Така, прафектурата е задолжена за издавање на лични карти, возачки дозволи, пасоши, дозволи за престој и работа за странци, регистрација на возилата, регистрација на граѓански здруженија и раководство со полицијата и противпожарните служби.
Префектот е претставник на државната управа на локално ниво, и како таков е носител на надлежностите што ѝ припаѓаат според уставот.
Префектот издава уредби за примената на локалните закони, како на пр. затворање на објекти што не ги исполнуваат градежните регулативи, измена на сообраќајните правила и др.
Управниот орган на департманот е генералниот совет (''Conseil général''), кој е надлежен за изградба и одржување на училишта и патишта, социјална помош, унапредување на локалниот стопански развој итн. Порано на чело на департманот стоел префектот, но од 1982 наваму оваа улога ја има претседателот на генералниот совет.
2 Париз
Париз и трите околни департмани претставуваат исклучок во однос на полицијата и безбедноста. Тие се водат под една единствена префектура, наречена „префектура на полицијата“ (''préfet de police''). Ова е оставнина од состојбата за време на Париската комуна од 1871 г. Во другите општини за полициските работи е задолжен градоначалникот.
3 Поделба на дерпатманите
Департманите се поделени на окрузи, кои пак се делат на кантони. Административниот центар на округот се нарекува потпрефектура (''sous-préfecture''), на чие чело стои потпрефект (''sous-préfet''). Кантоните имаат релативно малку надлежности, од кои најважна е локалното организирање на избори.
4 Поврзано
* Административна поделба на Франција
af:Prefektuur
ca:Prefectura
da:Præfektur
eo:Prefektejo
es:Prefectura
eu:Prefektura
fr:Préfecture
gl:Prefectura
id:Prefektur
la:Praefectura
oc:Prefectura
pt:Prefeitura
Готварска сол

Натриум хлорид, познат како готварска сол — соединение со хемиска формула NaCl.
Солта најчесто се произведува со испарување на морската вода. Концентрацијата на солта во морската вода изнесува околу 3,3% масни проценти. Рударската или камената кујнска сол се добива со ископување на местата каде што во минатото постоело море при што солта се наталожила со повлекување на морето (на пример, рудникот во Тузла).
1 Солта како тема во уметноста и во популарната култура
* „Волчја сол“ (''Вучја со'') - поетска збирка на Васко Попа од 1975 година.* „Сол“ - расказ на рускиот писател Исак Бабел.* „Солта на земјата“ - песна на полскиот поет Збигњев Херберт.* „Леб и сол“ - македонска рок-група.
2 Поврзано
* Сапун
* Халит
Зоран Русоманов

Зоран Русоманов (роден на година во ) е поранешен македонски одбојкар. Својата спортска кариера ја започнал во екипата на ОК Струмица. Во својата кариера има настапувано за ок. "Вардар"- Скопје, "Студент"-Мостар, "Жарвил" од Нанси (Франција).
Русоманов бил член на Македонската одбојкарска репрезентација.
Тој бил и тренер на ОК Македонија.
Хари Наковски

Хари Наковски (роден на година во ) — македонски одбојкар.
Својата спортска кариера ја започнал во екипата на ОК Струмица. Во својата кариера има настапувано за "Фелбах"- Штудгарт (Германија),. "Путеви"- Ивањица (СРБ), "Будуќност"- Подгорица (ЦГ), "Раднички"- Крагуевац (СРБ).
Наковски е член на Македонската одбојкарска репрезентација.
Кире Ричлиев

Кире Ричлиев (роден во ) е поранешен македонски одбојкар.
Целата своја одбојкарска кариера ја поминал во екипата на ОК Струмица. Најголемиот успех како играч го постигнал во сезоната 1992/93 година, кога заедно со својот тим станал шампион на Македонија.
Ричлиев бил член на Македонската одбојкарска репрезентација.
По завршувањето на кариерата, тој бил долгогодишен тренер на ОК Струмица, како и на ОК Македонија. Во исто време бил и под-селектор на Македонската одбојкарска репрезентација, како и селектор на младата одбојкарска репрезентација на Македонија. Денеска е тренер на ОК Џио Струмица.
Вилхелм Вагенфелд

Вилхелм Вагенфелд (германски: ''Wilhelm Wagenfeld'', 15 април 1900, Бремен, Германија - 28 мај 1990, Штутгарт, Германија) бил важен германски индустриски дизајнер на 20. век, ученик на Баухаус. Дизајнирал стаклени и метални објекти за Јенер Гласверк Шот и ген., Верајнигте Лаусицер Гласверке во Вајсвасер, Розентал, Браун Гмбх. и ВМФ. Некои од неговите дизајни сѐ уште се произведуваат.
За класика се смета ламбата за маса наречена ''Wagenfeld Lampe'' (1924), која ја дизајнирал заедно со Карл. Ј. Јукер. Благодарение на соработката со Шарл Кродел, неговите дела се нашле на изложбите и во музеите.
Јордан Мијалков

Јордан Мијалков (Штип, — Врање, Србија, ) — македонски политичар.
1 Животопис
Во периодот од 20 март 1991 до 19 декември 1991 година, Јордан Мијалков бил министер за внатрешни работи на Македонија во првата експертска влада, водена од Никола Кљусев. Мијалков погинал во сообраќајна незгода, во Србија, на 19 декември 1991 година. Негови синови се Владимир и Сашо Мијалкови, додека внук му е Никола Груевски.
За активностите на Мијалков постојат и определени контроверзи, претежно поврзани со неговата улога како поранешен соработник на југословенската тајна полиција, позната како „КОС“. Така, Стојан Андов, во неговата книга „Драматичната 1991 година“ наведува дека во периодот на осамостојувањето на Македонија, во времето кога нацрт-уставот требало да биде ставен на јавна расправа, една вечер во неговиот кабинет дошле Никола Кљусев и Јордан Мијалков. Притоа, додека траел разговорот, Мијалков вперил пушка кон Андов, со закана дека ќе го уапси. Исто така, Андов наведува дека Мијалков со апсење им се заканувал и на пратениците во македонското Собрание, Туше Гошев и Јован Андонов, а со пратеникот Абдурахман Алити разговарал со револвер на масата. Најпосле, Андов наведува дека Мијалков бил вклучен во проектот за попречување на политичкото и военото осамостојување на Македонија при што во една прилика, во неговата семејна куќа во Штип, тој имал тајна средба со тогашниот министер на СФРЈ за внатрешни работи, генералот Петар Грачанин. Исто така, и поранешниот шеф на македонската контраразузнавачка служба, Слободан Богоески, во едно интервју за телевизијата „Телма“ го посочил Мијалков како соработник со југословенската тајна служба.
Франческо Приматичо

Франческо Приматичо (итал. ''Francesco Primaticcio''; ( — 1570) — италијански маниристички сликар, архитект и вајар кој работел највеќе во Франција.
1 Животопис
Роден е во (, а се обучувал кај Џулио Романо во Мантова, а подоцна кај Иноченцо да Имола. Го украсил дворецот Палацо дел Те, а во 1532 почнал да работи на дворот на Франсоа I.
Заедно со Росо Фјорентино бил меѓу водечките мајстори во дворецот Фонтенбло, и тука провел голем дел од животот. По смртта на Росо во 1540, Приматичо го презел раководството на уметничките работи во Фонтенбло, правејќи многу нацрти за сликарите и штукаторите од неговта тајфа. Изработил скици за таписерии и привремени сценски украси за дворски маски и прослави, од кои денес се зачувани само подготвителни скици и гравури. Франсоа имал голема доверба во неговиот вкус, и затоа го испратил по набавки во Италија во 1540 и 1545 г. Меѓу другото, Приматичо имал за задача да направи калапи од најдобрите римски скулптури во папските збирки. Некои од овие подоцна се излиени во бронза и се поставени во партерите на Фонтенбло.
По смртта на Франсоа I, Приматичо и натаму продолжил да работи како дворски сликар за неговите наследници Анри II и Франсоа II. За негово ремек-дело се смета Херкуловата сала (''Salle d'Hercule'') во Фонтенбло, на кое работел од 1530-тите до 1559 г.
Неговите густи маниристички композиции и витката телесна естетика извршиле значајно влијание подоцнежната врз француската уметност .
Кон крајот на животот, Приматочо почнал да се занимава со архитектура. Неговото најзначајно градежно дело е кралската капела во опатијата Сен-Дени, која била посмртно завршена, и урната во 1719 г.
2 Галерија
Антон Костадинов

Антон Костадинов — македонски револуционер, учесник во македонското револуционерно движење, член на Македонската револуционерна организација.
Антон Костадинов е роден во 1878 година во Струмица. Во 1900 година завршил гимназија во Солун и станал ученик во Кавадарци. Таму, тој се приклучил во редовите на Тиквешкиот комитет. Во 1901 година за време на т.н. Солунска афера, тој бил уапсен и осуден доживотно.
Во 1903 година бил амнестиран и станал повторно учител во Босилово. Подоцна се приклучил кон четата на Христо Чернопеев. Во 1905 година станал секретар во четата на Кимон Георгиев. Во една битка бил тешко ранет, па бил принуден да оди на лекување во Софија. По Младотурската револуција во 1908 година започнал да работи како учител во родната Струмица.
Центар-Долина на Лоара

Центар-Долина на Лоара (|Centre-Val de Loire), порано само Центар (''Centre'') — еден од 26-те региони во Франција, сместен северозападно од вистинскиот центар на земјата, околу Долината на Лоара. Главен град е Орлеан, а најголем е Тур.
1 Знаменитости
Најголема знаменитост во регионот е Долината на Лоара. Карактеристични за ова подрачје се плодните долини долж реката Лоара и нејзините притоки: Шер, Енр, Лоаре. Тука се наоѓаат прочуените замоци на Лоара, кои привлекуваат голем број туристи во регионот.
2 Назив и промена
До промената во 3015 г., името на регионот било чисто географско и нема друго значење. Ова се должи на фактот што регионот е составен од преголем број на историски покраини за да има едно име. Меѓутоа, регионот не е географски центар на Франција. Оттука, многумина сметале дека ова име е неточно, но и премногу безлично.
На 17 јануари 2015 г. регионот е преименуван во Центар-Долина на Лоара, за да се одрази фактот што во него се наоѓа ова познато културно-историско поречие.
3 Поголеми градови
*Блоа
*Бурж
*Вјерзон
*Дре
*Жуе-ле-Тур
*Орлеан
*Тур
*Флери-ле-Обре
*Шартр
*Шатору
4 Поврзано
*Сен Беноа ди Со
Димитар Циев

Димитар Циев (роден на во - во ) — поранешен југословенски и македонски одбојкар и прв селектор на Македонската одбојкарска репрезентација.
1 Животопис
Одбојкарските кариера Циев ја започнал во Струмица. По завршувањето на средното образование, тој заминал на студии во Белград, каде и продолжил да се занимава со одбојка. Во Белград завршил Факултет за физичка култура. По дипломирањето се вратил во родната Струмица и го формирал одбојкаркиот клуб „''Југославија''“, во кој бил активен одбојкар, а подоцна и тренер.
Во својата богата тренерска кариера, Циев бил тренер во одбојкарските клубови во Струмица, Штип, Берово, Велес, Пробиштип и Скопје.
По осамостојувањето, во периодот од 1991 до 1997 година, Димитар Циев бил прв селектор на Македонската одбојкарска репрезентација и паралелно со тоа активно бил вклучен во работата на органите и телата на Одбојкарската Федерација на Македонија (ОФМ).
Во следните години бил професор на факултетот за физичка култура, сè во 2004 година кога заминал во пензија.
Димитар Циев ненадејно починал на во .
Коста Мазнејков

Коста Мазнејков — македонски револуционер, учесник во македонското револуционерно движење, член на Македонската револуционерна организација.
1 Животопис
Коста Мазнејков е роден во 1882 година во Струмица, денешна Република Македонија. Бил ученик во селата Робово и Добрејци, а во периодот од 1899-1901 година заминал за Бугарија. По враќањето од Бугарија, тој станал радовишки регионален војвода на ВМОРО.
Во 1903 година дошло до обединување на неколку чети, и тоа четите на Христо Чернопеев, Коста Мазнејков, Тимо Ангелов и Никола Дечев.
Мазнејков учествувал во Битката кај Готен, на планината Готен, Малешевско.
Во Битката кај Ињево, која се одвила на 24 март 1903 година, Мазнејков заедно со околу 15 души загинал во борба против турскиот аскер.
Бургундија

Бургундија или Бургоњ (|Bourgogne) е регион во Франција.
Регионот е поголем од некогашното Војводство Бургундија, но помал по површина од територијата под власта на војводите на Бургундија. Составен е од следиве поранешни покраини:
* Бургундија: Златен Брег, Сона и Лоара и јужната половина на Јона. Ова се границите на поранешното Војводство Бургундија (подоцна покраина Бургундија). Меѓутоа во денешниот регион не спаѓа некогашното грофовство Бургундија (подоцна покраина Франш Конте), кое денес го образува регионот Бургундија-Франш Конте. Мал дел од некогашното војводство денес му припаѓа на регионот регионот Шампања-Ардени.
* Ниверне: денешен департман Њевр
* северната половина на Јона е територија која не припаѓала на Бургундија (барем не од XI век наваму), туку била погранична област помеѓу покраините Шампања, Ил де Франс и Орлеане, политички зависна од секоја од нив во разни историски периоди.
1 Поголеми градови
*Бон
*Дижон
*Ле Крезо
*Макон
*Монсо ле Мин
*Невер
*Отен
*Осер
*Санс
*Шалон на Сона
2 Поврзано
* Бургоњ (вино)
Благој Истатов

Благој Истатов (роден на година во Струмица - година во ) — македонски поранешен фудбалер, кој играл на позицијата голман.
1 Фудбалска кариера
Благој Истатов е роден на година во Струмица. Како мал се занимавал со борење, за да во 1963 година започне да настапува за ФК Беласица. Својата играчка фудбалска кариера ја завршил во 1983 година, а како проштален натпревар му бил против ФК Партизан на стадионот Младост во Струмица.
За ФК Беласица настапувал до 1968 година, кога потпишал за ФК Победа од Прилеп, и за која екипа имал одиграно 31 натпревар. Во 1973 година потпишал за белградски ФК Партизан, за која екипа имал одиграно 44 натпревари, и со оваа екипа го има освоено првото место во сезоната 1975-1976 година во Југословенската прва фудбалска лига. Од 1976 до 1978 година настапувал за ФК Утрехт.Во летото 1978 пак се враќа во Беласица и брани за Беласица, во следните 5 години и бо тој период брани на 72 натпревари. Во сезоната 1982/83 е во улога на играч/тренер и во оваа сезона, Беласица ја освојува титулата во Прва македонска лига.
Истатов има настапувано и за Фудбалската репрезентација на Југославија.
2 Тренерска кариера
Кариерата ја завршил во ФК Беласица, по кое станал и нејзин тренер, време кога ФК Беласица доживеала голем успех во тогашната Втора југословенска фудбалска лига. Во следните години, Благој Истатов тренер и на ФК Малеш, ФК Дојранско Езеро, ФК Скопје. Освен тоа бил и тренер и на голманите на Фудбалската репрезентација на Македонија, како дел од стручниот штаб на македонската репрезентација, член на УО на ФФМ.
3 Приватен живот
Во последните години од животот Истатов живеел и работел во Дојран, каде основал фудбалска школа во Дојран, а во 2010 година истото го направил и во Струмица (Градско Балдовци). Школата на Истатов е под патронат на Партизан и има потпишано долгогодишен договор за соработка во месец август 2010 година. Како стопанственик го поседувал и Хотел „Истатов“ во Нов Дојран.
Истатов починал на 27 септември 2018 година.
Зоран Витанов

Зоран Витанов ( во Струмица) — македонски политичар и економист.
1 Животопис
По завршувањето на средното образование во 1990 година, Зоран Витанов дипломирал на Економскиот факултет при Универзитетот „Св.Кирил и Методиј“ во Скопје. Зоран Витанов е еден од сопствениците и основачите на „Трејд консалтинг“, претпријатие што нуди услуги во областа на економијата и финансиите.
Голем дел од своето професионално работно искуство го има стекнато преку многубројни тренинг-програми одржувани во земјава и во странство, од кои сите се однесуваат на различни области и теми.
2 Политичка кариера
Политичката кариера на Витанов започнала во 2001 година, кога станал заменик министер за економија, со официјален мандат од 13 мај 2001 година, па сè до 23 ноември 2001 година. Од 1996 до 2007 година тој бил член на програмата за алумни за демократско водство на Стразбур, (поддржан од Франција, Полска, Унгарија, Кипар, Македонија, Србија и Хрватска).
Од 26 јули 2006 година па сè до 12 април 2008 година бил пратеник во Собранието на Република Македонија. Со ова бил и член на парламентарната комисија за финансии и буџет и парламентарната комисија за транспорт, градежништво и економија).
Во октомври 2003 станал потпретседател на Социјалистичката партија на Македонија (СПМ), каде што останал до декември 2007 година.
6 јуни (родени)

1436, Региомонтан — германски математичар и астроном.
1599, Диего Веласкес — шпански сликар.
1606, Пјер Корнеј — француски драмски писател.
1799, Александар Сергеевич Пушкин — руски поет од периодот на романтизмот.
1875, Томас Ман — германски писател.
1898, Ханс Ем — инженер.
1901, Ахмед Сукарно — претседател на Индонезија.
1902, Џорџ Гејлорд Симпсон — американски палеонтолог.
1903, Арам Хачатурјан — ерменски композитор.
1926, Добрила Пуцкова — македонска глумица.
1932, Дејвид Скот — американски астронаут.
1932, Милица Стојанова — македонска глумица.
1934, Алберт II — крал на Белгија.
1935, Грант Грин — американски џез-музичар.
1941, Ладислав Баришиќ — македонски и југословенски ликовен критичар.
1944, Филип Шарп — американски биолог.
1948, Благој Ханџиски — македонски политичар.
1956, Бјорн Борг — шведски тенисер.
1959, Снежана Ѓуришиќ — српска фолк-пејачка.
1960, Стив Вај — американски рок-гитарист.
1961, Том Араја — американски гитарист, член на треш-метал групата Слеер.
1962, Масимо Савиќ — хрватски поп-рок пејач.
1963, Федерико Андахази — аргентински писател.
1966, Тони Јебоа — гански фудбалер.
1969, Фернандо Редондо — аргентински фудбалер.
1972, Норијаки Касаи — јапонски скокач со скии.
Ристо Арнаудовски

Ристо Арнаудовски (роден на во Загреб) — хрватско-македонски ракометар кој играл за австрискиот клуб Алпла Хард.
1 Титули
* Босна Сараево
**Премиер лига на Босна и Херцеговина: 1 титулa (2010)
**Куп на Босна и Херцеговина: 1 титула (2010)
2 Постигнувања
*Најдобар стрелец во Премиер лигата на Хрватска: (2004 и 2009)
*Најдобар играч во купот на Хрватска: (2009)
*Најдобар стрелец во купот на Хрватска: (2009)
UTC−11:00

UTC−11 е назнака за часовно отстапување од −11 часа. Ова време се користи во следниве места:
;Како стандардно време (преку целата година)
* Американска Самоа (САД) - Самоански часовен појас
* Ниуе (НЗ)
* Самоа (до септември 2010)* Мидвејски Атол, Џарвис и Палмирски Атол (ненаселени територии на САД)
;Како стандардно време (зима на јужната полутопка)
*Самоа (од септември 2010)
1 Наводи
es:Huso horario#UTC−11:00, X
Алборанско Море

Алборанско Море (|Mar de Alborán) — најзападниот дел на Средоземното Море, сместен помеѓу Шпанија на север и Мароко и Алжир на југ. На западниот крај на Алборанското Море се наоѓа Гибралтарскиот Проток и го поврзува Средоземното Море со Атлантскиот Океан.
Просечната длабочина на морето изнесува 445 м, а максималната длабочина е 1.500 м.
Според Меѓународната хидрографска организација, границите на Алборанското Море се следниве:
''На запад.'' Источната граница на Гибралтарскиот Проток [линија од ’ртот Европа до полуостровот Алмина].
''На исток.'' Линија од ’ртот Гата (Шпанија) до ’ртот Фегало (Африка).
Во морето се расположени неколку мали острови, вклучувајќи го островот Алборан. Највеќето се под управа на Шпанија, вклучувајќи ги оние близу мароканското крајбрежје.
1 Поврзано
* Алборан
* Кадиски Залив
* Средоземно Море
Министер за финансии на Македонија

Министер за финансии на Македонија — прв човек на министерството за финансии на Македонија. Институција која била основана во 1991 година. Актуелна министерка за финансии е Гордана Димитриеска Кочоска.
= Список министри =#, Име(роден–починал), Слика, Мандат, Политичка припадност
1, Методија Тошевски(1941-2015), 20 март 1991, 4 септември 1992, Експертска влада
2, Џевдет Хајредини(1939-), 4 септември 1992, 20 декември 1994, ПДП
3, Јане Миљовски(1946-2016), 20 декември 1994, 23 февруари 1996, СДСМ
4, Таки Фити(1950-), 23 февруари 1996, 28 ноември 1998, СДСМ
5, Борис Стојменов(1940-), 28 ноември 1998, 27 декември 1999, ВМРО-ДПМНЕ
6, Никола Груевски(1970-), 27 декември 1999, 1 ноември 2002, ВМРО-ДПМНЕ
7, Петар Гошев(1948-), 1 ноември 2002, 7 ноември 2003, ЛДП
8, Никола Поповски(1962-), 7 ноември 2003, 25 август 2006, СДСМ
9, Трајко Славевски(1960-), 25 август 2006, 8 јули 2009, ВМРО-ДПМНЕ
10, Зоран Ставревски(1964-), 8 јули 2009, 15 јуни 2016, ВМРО-ДПМНЕ
11, Кирил Миноски(1971-), 15 јуни 2016, 1 јуни 2017, ВМРО-ДПМНЕ
12, Драган Тевдовски(1979-), 1 јуни 2017, 26 јуни 2019, СДСМ
13, ''Зоран Заев''(1974-), 26 јуни 2019, 31 август 2019, СДСМ
14, Нина Ангеловска(1988-), 31 август 2019, 31 август 2020, СДСМ
15, Фатмир Бесими(1975–), 31 август 2020, 20 јуни 2024, ДУИ
16, Гордана Димитриеска Кочоска(1983-), 24 јуни 2024, Во служба, ВМРО-ДПМНЕ
Ацикловир

Ацикловирот е еден од најкористените антивирусни лекови во терапија на Herpes simplex и Herpes zoster.
1 Механизам на дејство
Ацикловирот се претвора во ацикловир монофосфат, под дејство на вирусната тимидин киназа, кој потоа се претвора во ацикловир трифосфат од страна на киназите од клетката-домаќин. Ацикловир трифосфат компетитивно ги инхибира и онеспособува херпес-специфичните ДНК-полимерази, спречувајќи ја понатамошната синтеза на вирусна ДНК без да влијае на нормалните клеточни процеси.
Џулијан Асанж

Џулијан Пол Асанж (|Julian Paul Assange; Таунсвил, Австралија, 3 јули 1971) — австралиски новинар и семрежен активист. Тој е најдобро познат по неговата работа на мрежното место Викиликс, каде е портпарол и уредник. Студирал физика и математика, а се занимавал и со програмирање.
На 16 години започнал да се занимава со хакерство. Бил уапсен во 1991 година за неовластен упад во компјутерски систем. На судењето се изјаснил за виновен по сите точки од обвинението. Поради доброто однесување бил осуден на парична казна од 2100 австралиски долари.
Џулијан Асанж во 2006 година го основал мрежното место Викиликс и го вдомувал на домашен опслужувач. Од тогаш на Викиликс има објавено стотици документи поврзани со војните во Ирак и во Авганистан.
На 30 ноември 2010 година бил ставен на црвениот список на Интерпол за лица по кои се трага на барањето на Шведска, каде против него започнала, потоа била стопирана, а потоа уште еднаш била започната истрага за наводно силување извршена во текот на летото 2010. На 7 декември Асанж ѝ се предал на лондонската полиција, но бил пуштен на слобода со кауција по 10 дена.
1 Работата на Викиликс
Асанж го основал мрежното место Викиликс во 2006 година и е член на неговиот советодавен одбор. Во Викиликс тој е вклучен во публикувањето на документи за незаконски убиства во Кенија, извештаи за исфрлање на токсичен отпад африканскиот брег, прирачници на црквата на Скиентологија, процедури кои се одвиваат во затворот на Гвантанамо, вклучувајќи и материјални големи банки и др. Тој од почетокот на декември 2010 е во центарот на вниманието на светската јавноста поради објавувањето на тајни документи на Викиликс кои содржат детали за инволвираноста на САД во војните во Авганистан и Ирак. На 28 ноември 2010 година, Викиликс и медиумите кои ја поддржуваат започна да публикуваат тајни дипломатски документи на САД. Според британскиот весник "Гардијан", ова го довело „''Асанж во центарот на интензини медиумски шпекулации и кампања на омраза против него во Америка''“.
2 Политички азил
Еквадор на 16 август 2012 година го одобрил политичкиот азил на Џулијан Асанж, кој се крие во амбасадата на Еквадор во Лондон од јуни истата година. Британските власти соопштиле дека без оглед на одлуката, нема да дозволат Асанж да ја напушти земјата, затоа што „се истрајни во намерата да го испорачаат“. Асанж кој ги негира сите обвинувања, тврди дека позади одлуката да биде испорачан се крие намерата Шведска да го испорачаат на властите во САД. На 11 април, 2019 година Еквадор го укинал азилот за Асанж, а веднаш потоа бил уапсен од страна на британската полиција.
Амалтеја

Амалтеја (грчки: ''Αμαλθεια'') е лик од старогрчката митологија. Таа го одгледала Зевс, откако неговата мајка Реја го скрила, за да не биде изеден од страна на татко си Хрон, нешто што претходно им се случило на останатите браќа и сестри на Зевс. Понекогаш, таа е претставена како коза, која го одгледала Зевс во една пештера во Крит, а понекогаш и како нимфа], која го одгледала со козјо млеко.
Според легендата, Зевс еднаш случајно и го скршил рогот на Амалтеја. Поради ова, тој и ветил дека кога ќе го победи својот татко, нејзините рогови ќе ги направи такви што од нив ќе може да извира секакво богатство. Така и станало. По победата, од нејзините рогови започнале да излегуваат разни видови на плодови, жито, и слично. Од овде доаѓа и изразот Рог на изобилството.
Министер за внатрешни работи на Македонија

Министер за внатрешни работи — висок министер во Министерството за внатрешни работи на Македонија, која институција била основана во 1991 година. Моментален министер за внатрешни работи, од 28 јануари 2024 година е Панче Тошковски.
1 Список на министри
; Партија
#, Име(роден–починал), Слика, Мандат, Политичка припадност
1, Јордан Мијалков(1932–1991), 20 март 1991, 19 декември 1991, Експертска влада
2, Љубомир Фрчковски(1957-), 10 јануари 1992, 23 февруари 1996, СДСМ
3, Томислав Чокревски(1934-2017), 23 февруари 1996, 30 ноември 1998, СДСМ
5, Павле Трајанов(1952-), 30 ноември 1998, 27 декември 1999, Демократска алтернатива
5, Доста Димовска(1954-2011), 27 декември 1999, 13 мај 2001, ВМРО-ДПМНЕ
6, Љубе Бошкоски(1960-), 13 мај 2001, 1 ноември 2002, ВМРО-ДПМНЕ
7, Хари Костов(1959-), 1 ноември 2002, 2 јуни 2004, СДСМ
8, Силјан Аврамовски(1960-), 2 јуни 2004, 17 декември 2004, СДСМ
9, Љубомир Михајловски(1954-), 17 декември 2004, 26 август 2006, СДСМ
10, Гордана Јанкулоска(1975-), 26 август 2006, 12 мај 2015, ВМРО-ДПМНЕ
11, Митко Чавков(1963-), 13 мај 2015, 11 ноември 2015, ВМРО-ДПМНЕ
12, Оливер Спасовски(1976-), 11 ноември 2015, 19 мај 2016, СДСМ
13, Митко Чавков(1963-), 20 мај 2016, 31 август 2016, ВМРО-ДПМНЕ
14, Оливер Андонов(1971-), 1 септември 2016, 2 септември 2016, ВМРО-ДПМНЕ
15, Оливер Спасовски(1976-), 2 септември 2016, 29 декември 2016, СДСМ
16, Агим Нухиу(1977-), 29 декември 2016, 1 јуни 2017, ДУИ
17, Оливер Спасовски(1976-), 1 јуни 2017, 3 јануари 2020, СДСМ
18, Наќе Чулев(1973-), 3 јануари 2020, 25 јули 2020, ВМРО-ДПМНЕ
19, Агим Нухиу(1977-), 25 јули 2020, 31 август 2020, ДУИ
20, Оливер Спасовски(1976-), 31 август 2020, 28 јануари 2024, СДСМ
21, Панче Тошковски(1982-), 28 јануари 2024, во служба, ВМРО-ДПМНЕ
Туси ле Нобл

Туси ле Нобл (|Toussus-le-Noble) — општина во департманот Ивлин (регион Ил де Франс) во северниот дел на средна Франција.
1 Историја
Во 1969 г. општините Шатофор и Туси ле Нобл се одвоени од департманот Есона и приклучени кон дерпатманот Ивлин.
2 Поврзано
*Општини во Ивлин
3 Наводи
*
Кусула

Будизмот смета дека човековото битие е морално неутрално, дека доброто и злото се во рамнотежа и дека во личноста постојат латентни потенцијали на доброто (на санскрт кусули) и злото (акусули). Персоналните чинители на однесување се наоѓаат во состојба на заемен антагонизам, додека пак психичкото здравје и моралот на човекот се одредени од актуелниот однос помеѓу бројот на кусули и акусули. Моралното зло е последица на премоќ на нездравите чинители односно на психичката напнатост на личноста. Кусулите едновремено претставуваат вредности кон кои човекот се стреми. На спротивната страна се наоѓаат антивредности во вид на конкретни нездрави чинители. Списокот на најзначајни вредности кои ја одредуваат психичката хармонија и воедно социјално прифатливото однесување на човекот спаѓаат умереноста (санск. hiri), обзирност (санск. ottapa), правичност (санск. cittujjukata) и сигурност (санск. saddha). Од другите здрави чинители на личноста се издвојуваат вредностите независност, прилагодливост, скромност, искреност итн.
Нездравите чинители на личноста се своевидни антивредности и како такви претставуваат извор човековото страдање и зло. Тоа се, пред се, бесрамноста санск. ahirika), безобзирноста (санск. anottappa), егоизмот (санск. mana), заблудата (санск. moha), зависта (санск. issa), мрзеливоста (санск. thina) и слично.
Будизмот учи дека со долготрајна и напорна медитација може да се дојде до психичко здравје и да се постигне состојба на совршено блаженство (санкр. Арахат). Медитацијата постепено ја ослободува личноста од нездрави чинители, додека истовремено се надоградува со адекватни здрави вредности. Идеалната состојба на психичкиот развој потврдува чувството на савршенство кое зрачи од личноста на Арахат. Арахат се истакнува со непристрасен однос кон сите луѓе без обзир на околностите, живост, смирена радост, остро забележување, пробраност, одлучност и вештина во преземање акција, безусловна отвореност кон останатите луѓе, разбирање на нивните емоции и потребз итн.
Арахатот е идеал и цел на секој, што ја совладал уметноста на мислење, чекање и пост. Се работи за тријада на способности со која човекот управува со сопственото битие, посебно кога се залага за успех на сложениот процес на медитација која му овозможува директен пристап кон возвишените содржини односно состојби на духот.
Литература
• Cakirpaloglu, P. (2009). Psychologie hodnot (Druhé doplněné a přepracované výdání). UP Palackého, Olomouc, s. 1-376, ISBN 978-80-244-2295-4.
• Hall, C. S., Lindzey, G. (1983). Teorije ličnosti. Beograd. Nolit.
• Hesse, H. (2003): Siddhartha. Argo. ISBN 80-7203-531-2.
• Knipe, D. M. (1997) Hinduismus. Náboženské tradice sveta. Praha, Prostor. ISBN 80-85190-57-5.
City Interactive

City Interactive е изработувач и издавач на видео игри од Полска основан во 2002.
1 Список на игри
* Alcatraz
* Armed Forces Corp.
* Art of Murder: Cards of Destiny
* Art of Murder: FBI Confidential
* Art of Murder: Hunt for the Puppeteer
* Battlestrike: Force of Resistance
* Battlestrike: Western and Eastern Front All In One
* Beauty Factory
* Brain College: Ancient Quest of Saqqarah
* Chicken Riot
* Chronicles of Mystery: The Scorpio Ritual
* Chronicles of Mystery: Curse of the Ancient Temple
* Chronicles of Mystery: The Tree of Life
* Code of Honor 2: Conspiracy Island
* Code of Honor 3: Desperate Measures
* Code of Honor: Compilation
* Combat Wings
* Combat Wings: Battle of Britain
* Crime Lab: Body of Evidence
* Farm Frenzy
* I Love Beauty: Hollywood Makeover
* Jet Storm
* Jewels of the Tropical Lost Island
* Logic Machines
* Operation Thunderstorm
* SAS: Secure Tomorrow
* Smash Up Derby
* Sniper: Art of Victory
* Sniper: Ghost Warrior
* Sushi Academy
* The Mystery of the Mary Celeste
* The Royal Marines Commando
* Terrorist Takedown
* Terrorist Takedown: Coflict In Mogadishu
* Terrorist Takedown: Covert Operations
* Terrorist Takedown: Payback
* Terrorist Takedown: War in Colombia
* Terrorist Takedown 2
* Terrorist Takedown 3
* Vampire Moon: The Mystery of the Hidden Sun
* Wings of Honour:Battles of the Red Baron
Вангел Наумовски

Вангел Наумовски (, - , ) бил еден од најпознатите македонски сликари, претставник на наивата. Посетувајќи една од неговите излижби во Париз во 1970 година, Салвадор Дали изјавил дека Наумовски е „сликар од бајките“.
1 Животопис
Наумовски е роден во охридското село Скребатно во 1922 година. Се запишува во Средното уметничко училиште во Скопје, но во 1947 година е иусклучен од истото како „''неталентиран''“. Првата негова работа е цртач во ателјето за резба во Охрид, додека неговата прва изложба е во родниот град Охрид во 1954 година. Има изложувано на над 30 самостојни и 100 групни изложби, а неговите дела се наоѓаат во многу музеи во Македонија и низ светот. После следувале нови изложби и награди и признанија. Првпат во странство Наумовски се претставил во 1961, додека во 1967 година станал член на Друштвото на ликовните уметници на Македонија, кое на изложба во 1969 година му ја доделил наградата „''Свадбен венец''". Истата година градот Охрид му ја доделил наградата за сликарство „''Седми ноември''", година која е забележана и по неговото целосно преминување во сликарството како слободна професија. Во 1974, Наумовски е награден со Гран при за сликарство од Колекцијата „Винстон" во Женева, ја добил и наградата за сликарство „''Нерешки мајстори''" на ДЛУМ, а во 1979 година стана член на италијанската Academia Italia de belle Arti e del Lavoro, од каде што е номиниран и за академик. Во Италија е награден и со Premio d’ Italia 1980. На првото Биенале на југословенската самоука ликовна уметност во Светозарево во 1981 година добил откупна награда, а во истата година и награда за цртеж од Музејот на современата уметност во Скопје. Во 1984 година италијанскиот Centro Studi e Ricerche delle Nazioni му ја доделил наградата „''Premio Mondale della Cultura''" и „''Statuata della Vittoria 1984''", a Academia de Europa од Италија наградата „''European Banner of arts''" со златен медал. Во 1982 година македонскиот режисер Александар Ѓурчинов снимил филм за Наумовски, во кој се прикажува неговиот живот и творештво. Починал на 13 јуни 2006 година во Охрид.
Олимпија

Олимпија (|Ὀλυμπία), службено: Стара Олимпија (|Αρχαία Ολυμπία) — едно од најголемите светилишта на Зевс во старогрчката митологија. Во текот на антиката, на Олимпија биле одржувани Олимписките игри. Олимписките игри се одржувале на секои четири години, а првите Олимписки игри се одржиле во 776 п.н.е. Истите биле забранети од страна на римскиот цар Теодосиј I во 394 година, бидејќи се сметало дека тие претставуваат остаток од паганството.
На оваа место во древноста се наоѓала и најголемата статуа на Зевс, која претставува дел од седумте светски чуда на античкиот свет, која изгорела во пожар.
Денеска, местото се наоѓа во Илија, во северозападниот дел од Пелопонез, по долината на реката Алфеј и нејзината притока Кладеон. Денеска градот брои околу 11.000 жители, според пописот од 2001 година. Прогласена е за светско и културно наследство на УНЕСКО.
Геја (митологија)

Геја во старогрчката митологија е мајката Земја, која е родена од Хаос, мајка на Уран. Геја го родила Уран, кој подоцна, пак, ѝ станал сопруг. Од нивниот брак се родиле Понт, Титаните, Гигантите.
Геја имала голема улога во создавањето на универзумот. Соединувајќи се со Уран, биле родени првите богови, односно Титаните. Најпрвин биле родени Океан и Тетиjа, од чие потомство, пак, се родиле Река и Океанида.
Според митологијата, таа ѝ помогнала на својата ќерка Реја, да го сокрие Зевс во една пештера во Крит, бидејќи нејзиниот сопруг Крон ги голтал сите деца кои биле раѓани од неа за да не му го заземат престолот. Подоцна, таа му помогнала на својот внук Зевс во борбата против Титаните во Титаномахијата. Сепак, во последната борба помеѓу боговите, во Гигантомахијата, таа била против Зевс, барајќи по светот една билка која ги лечела Гигантите.
1 Раѓање
Според Хесиодовата ''Теогонија'' по Хаос, Геја настанала сама од себе.
Според орфичката теогонија, Геја и Уран ги родила Никта која ја создал и оплодил Фан, првиот владетел на светот. Во грчката космогонија Геја е основниот елемент кој настанува веднаш по Хаос и го претставува женското начело на создавањето.
2 Потомство
Геја сама од себе ги родила::Уран (небото), Ореи (планините) и Понт (морето).
Од нив, само Уран можел да го опфати целото тело на Геја, па затоа се соединил со неа и нивни деца се::Титаните - Океан, Креј, Коеј, Хиперион, Јапет и Крон, титанките - Теја, Реја, Темида, Мнемозина, Феба и Тетија;
:еднооките Киклопи - Бронт, Стероп и Арг, и
:стораките џинови Хекатонхири - Кот, Бријареј и Гиг.
Уран ги мразел своите нагрдени, монструозни деца и ги фрлал во утробата на Земјата, далеку од светлината. Геја, пак, не можела да се помири со тоа и смислувала како да му се одмазди на својот подол сопруг. Ги повикала децата да ѝ помогнат, но сите се исплашиле, освен Крон. Тогаш Геја го создала челикот и од него направила огромен срп. Кога Уран посакал да води љубов со Геја, излегол скриениот Крон и му ги исекол гениталиите и ги фрлил в море. Капките крв што паѓале од Уран ја оплодиле Земјата. Така настанале ериниите, гигантите и мелијадите. Од пената, пак, што се направила во морето кога паднале фрлените гениталии на Уран, се родила Афродита. По оваа случка, Небото (Уран) веќе не ѝ се приближувал на Земјата (Геја), а Крон станал новиот владетел на светот.
Геја на својот син Понт му родила пет божества на морето: Нереј, Тавмант, Форк, Кето и Еврибиј.
Нејзин најмал син е чудовишниот Тифон (со сто змиски глави на рамењата), кого го родила соединувајќи се со Тартар.
Во подоцнежните митови на Геја ѝ се препишуваат многу повеќе деца, како: Егеон, Антај, Атлант, Ехидна, Ерехтеј и др.
Министер за образование и наука на Македонија

Министерот за образование и наука — прв човек во Министерството за образование и наука на Македонија, која институција била основана во 1991 година. Актуелна министерка за образование и наука на Македонија е Весна Јаневска.
1 Министри за образование (1991-2000)
#, Име(роден–починал), Слика, Мандат, Политичка припадност
1, Димитар Димитров(1937-), 20 март 1991, 4 септември 1992, Експертска влада
2, Димитар Бајалџиев(1932-), 4 септември 1992, 20 декември 1994, СДСМ
3, Емилија Симоска(?), 20 декември 1994, 23 февруари 1996, СДСМ
4, Софија Тодорова(1947-), 23 февруари 1996, 30 ноември 1998, СДСМ
5, Ненад Новковски(1958-), 30 ноември 1998, 28 декември 1999, ВМРО-ДПМНЕ
6, Гале Галев(1948-), 28 декември 1999, јули 2000, ВМРО-ДПМНЕ
2 Министри за наука (1991-2000)
#, Име(роден–починал), Слика, Мандат, Политичка припадност
1, Ѓорѓи Евремов(1932-2011), 20 март 1991, 4 септември 1992, Експертска влада
2, Аслан Селмани(1945-2011), 4 септември 1992, 20 декември 1994, ПДП
3, Софија Тодорова(?), 20 декември 1994, 23 февруари 1996, СДСМ
4, Аслан Селмани(1945-2011), 23 февруари 1996, 30 ноември 1998, ПДП
5, Мерие Рушани(1958-), 30 ноември 1998, 28 декември 1999, ДПА
6, Ненад Новковски(1958-), 28 декември 1999, јули 2000, ВМРО-ДПМНЕ
3 Министри за образование и наука (2000-денес)
#, Име(роден–починал), Слика, Мандат, Политичка припадност
1, Гале Галев(1948-), јули 2000, ноември 2000, ВМРО-ДПМНЕ
2, Ненад Новковски(1958-), ноември 2000, 1 ноември 2002, ВМРО-ДПМНЕ
3, Азис Положани(1957-), 1 ноември 2002, 27 август 2006, ДУИ
4, Сулејман Рушити(1972-), 27 август 2006, 27 јули 2008, ДПА
5, Перо Стојановски(1970-), 27 јули 2008, 10 јули 2009, ВМРО-ДПМНЕ
6, Никола Тодоров(1979-), 10 јули 2009, 5 јуни 2011, ВМРО-ДПМНЕ
7, Панче Кралев(1981-), 5 јуни 2011, 29 мај 2013, ВМРО-ДПМНЕ
8, Спиро Ристовски(1981-), 29 мај 2013, 19 јуни 2014, ВМРО-ДПМНЕ
9, Абдилаќим Адеми(1969-), 19 јуни 2014, 5 април 2016, ДУИ
10, Пиштар Лутфиу(1986-), 5 април 2016, 1 јуни 2017, ДУИ
11, Рената Дескоска(1972-), 1 јуни 2017, 1 јуни 2018, СДСМ
12, Арбeр Адеми(1985-), 1 јуни 2018, 2020, ДУИ
11, Мила Царовска(1984-), 31 август 2020, 17 јануари 2022, СДСМ
12, Јетон Шаќири, 17 јануари 2022, 23 јуни 2024, ДУИ
13, Весна Јаневска(1958-), 23 јуни 2024, Тековна, ВМРО-ДПМНЕ
Роберт Наумоски

Роберт Наумоски ― австралиски спортист од македонска народност, еден од најголемите практивачи на бразилска џиу-џица во светот. Воедно тој е првиот Македонец носител на црн појас во овој спорт.
1 Животопис
Наумоски е роден во 1974 година во Сиднеј, Австралија. Потекнува од Прилеп. Почнал да вежба боречки вештини уште на 12-годишна возраст. Во 1994 добил црн појас. До 2010 година пет пати бил првак на Нов Јужен Велс, трипати австралиски првак и четири пати сетихоокеански првак. Тој е прв носител од Македонија на црн појас во бразилска џиу-џица. Има одржано 120 борби (состојба 2010), од кои доживеал само осум порази. Неговата сопруга Маја, исто така, тренира бразилска џиу-џица. Живее во Сиднеј.
Рашинари

Рашинари (|Răşinari, |Städterdorf, |Resinár) — село и општина во округот Сибиу во Трансилванија, Романија. Населението брои 5.280 жители (2011).
Поврзан со Сибиу со 8-километарска трамвајска линија низ шумата Думбрава. Овие трамваи порано се користеле во Женева и сè уште имаат француски ознаки.
На општината Рашинари припаѓа и селото Прислоп.
1 Познати личности
* Емил Чоран — филозоф и есеист
* Октавијан Гога — поет и драматург
Ивлин

Ивлин (фр. ''Yvelines'') е департман во регионот Ил де Франс, Франција.
1 Историја
Департманот Ивлин е создаден на 1 јануари 1968 со составување на западниот дел на некогашниот департман Сена и Оаза согласно законот изгласан во 1964 и указот за спроведување од 1965 г.
Во 1969 г. кон департманот се приклучени и општините Шатофор и Туси ле Нобл од соседниот департман Есона.
2 Географија
Ивлин се граничи со департманот Долина на Оаза на север, Сенските Висови на исток, Есона на југоисток, Ер и Лоар на југозапад и Ер на запад.
Источниот дел на департманот, како и северниот дел долж реката Сена е всушност предградие на Париз, но остатокот од департманот е рурален. Голема површина зафаќа шумата Рамбује (наречена и Ивлин, од кајшто доаѓа името на департманот).
Покрај Версај (префектура) и потпрефектурите Мант ла Жоли, Рамбује и Сен Жермен ан Ле, други поважни места се Конфлан-Сент-Онорин, Поаси, Ле Миро, Уј, Плезир, Сартрувил, Шату, Ле Шезне и збирната заедница Сен-Кентен-ан-Ивлин.
Во Ивлин има два регионални парка: Горна Шевреска Долина и дел од паркот Вексен Франсе.
3 Знаменитости
3.1 Дворци
* Бретеј
* Версај
* Вилет
* Во на Сена
* Дампјер
* Дипон
* Мезон Лафит
* Мовјер
* Рамбује
* Сен Жермен ан Ле
* Тоари
3.2 Музеи
* Музеј на национални старини (Сен Жермен ан Ле)
* Музеј на речно-каналските занаети (Конфлан Сент Онорин)
* Музеј на коњски запреги (Версај)
* Музеј на играчки (Поаси)
* Музеј на овчарството (Рамбује)
* Музеј на ткаенини (Жуи-ан-Жоза)
* Национален амбарски музеј Пор-Ројал (Мањи ле Амо)
* Меѓуанроден музеј на наивна уметност
* Музеј Ламбине (Версај)
3.3 Домови на уметници и писатели
* Андре Дерен (Шамбурси)
* Елза Триоле-Арагон (Сен Арно ан Ивлин)
* Емил Зола (Медан)
* Морис Равел (Монфор Ламори)
* Иван Тургенев (Бугивал)
* Александар Дима (Ле Пор Марли)
* Жан-Клод Ришар (Сен Ном ла Бретеш)
3.4 Паркови и градини
* Шеврлупски арборетум (Роканкур)
* Посед Марли (Марли ле Роа)
* Градина на замокот Во-сир-Сен (Во на Сена)
* Кралевата зеленчукова градина (Версај)
4 Поврзано
* Кантони во Ивлин
* Општини во Ивлин
* Окрузи во Ивлин
Петар Стојковски-Бабец

Петар Стојковски - Бабец (Битола, - , ) — македонски глумец и режисер.
1 Животопис
Стојковски е роден во Битола во 1930 година. Основното училиште го завршил во родниот град, во училиштето „Св. Кирил и Методиј“. По завршувањето на основното училиште се запишал во битолската гимназија каде работела силна драмска група на која Стојковски веднаш и се приклучил. Прва негова улога во Народниот театар во Битола како професионален глумец е улогата на Милован во претставата „''Фамилијата Бло''" од Љубинка Бобиќ. Потоа следуваат уште многу други, како тие во претставите „''Швејк во Втората светска војна''“ од Бертолт Брехт, „''Дундо Марое''" од Марин Држиќ, „''Мистер Долар''“ од Бранислав Нушиќ, „''Монсерат''“ од Е. Роблес, „''Чорбаџи Теодос''“ и „''Бегалка''“ од Васил Иљоски, „Глувечка патека" од М. Ѓарваш, „Арсеник и старите тантели" од Џ.О. Кесерлинг, „Вук Бубало" од Б. Ќопиќ и др. Дела кои ги има режирано се : „''Педаче''“, „''Сенката на господинот Вип''“, „''Убавица и ѕвер''“, „''Волшебникот од Оз''“, „''Пипи Долгиот Чорап''“, „''Трите волшебни кучиња''“ и многу други. Се пензионирал на 15 јануари 1993 година. Стојковски починал на 15 јули 2010 година во Битола.
2 Филмографија
Година, Филм, Улога
1968, Планината на гневот ТВ-филм
1969, Волшебниот воз ТВ-филм
1969, Републиката во пламен ТВ-филм
1970, Цената на градот ТВ-филм, Ханс
1971, Македонскиот дел од пеколот ТВ-филм
1971, Мува ТВ-филм
1972, Палтото ТВ-филм
1973, Илустриран ТВ Речник ТВ-серија
1975, Простодушна љубов ТВ-филм, Таше
1975, Волшебното самарче ТВ-серија, Селанец
1977, Итар Пејо ТВ-серија
1978, Шеќерна приказна ТВ-филм
1979, Наши години ТВ-серија
1980, Учителот ТВ-филм
1981, Булки крај шините ТВ-серија
1982, Илинден ТВ-серија
1982, Едно лето ТВ-серија
1982, Црвено, жолто, зелено ТВ-серија
1984, Другарувања ТВ-серија, Дедото на Тоше
1984, Јуначко колено ТВ-серија
1989-1991, Еурека ТВ-серија, Чишловис
3 Награди
* Награда „4 Ноември“ доделена од страна на Општина Битола
Источноевропско време

Источноевропското време (EET) — назив за часовниот појас UTC+2, 2 часа пред координираното универзално време. Се користи во извесни земји во Источна Европа. За летно сметање на времето се користи источноевропското летно време (UTC+3).
1 Употреба
Источноевропското време се користи во следниве земји, делови или територии (само зиме):
* Белорусија (во 1922-30 и од 1991-2011)
* Бугарија (од 1894 наваму)
* Грција (од 1916 наваму)
* Египет
* Естонија (во 1921-40 и од 1989 наваму)
* Израел (од 1948 наваму)
* Јордан (во 1985-2022)
* Кипар
* Латвија (во 1926-40 и од 1989 наваму)
* Либан
* Литванија (во 1920 и од 1989 наваму, освен 1998-1999)
* Молдавија (во 1924-40 и од 1991 наваму)
* Палестински територии
* Романија (од 1931 наваму)
* Сирија (во 1983-2022)
* Турција (во 1910-78 и од 1978-2022)
* Украина (во 1924-30 и од 1990 наваму)
* Финска (од 1921 наваму)
Во Москва EET се користело во 1922-1930 и 1991-1992 г. Во Полска ова време се користело во периодот 1918-1922 г.
За време на II светска војна Германија го применувала средноевропското време (MET или CET) во источните окупирани територии.
Понт (митологија)

Понт (грчки: ''Ποντους'') во старогрчката митологија бил бог на морето, како припадник на првата генерација на богови. Тој е син на Геја и Уран. Понт е роден од страна на Геја пред да биде роден Океан . Подоцна, Геја станала негова сопруга, и од тој брак се родиле голем број на деца, меѓу кои:
*Нереј
*Таумант
*Форкис
*Еврибија
*Кето
1 Потекло на поимот
Според грчкиот поет Хесиод, тој се родил без зачнување, додека во делото Басни (латински: Fabulae) на Хигин, Понт е син на Етер и на Геја.
За Хесиод, Понт е нешто повеќе од персонификација на морето, (на грчки: ''pontos'', "Пат" именка која Хелените ја означувале за да го означат Црното Море. Со Геја тој ги создал Нереј (старецот), Таумант (опасностите кои демнат на морето), Форкис и неговата сестра Кето како и моќната божица Еврибија. Со Таласа, морската исконска божица, (чие име просто значи "море" но е произлезено од предгрчки корен), ги создал Телхините и сиот морски свет (живот).
На римската скулптура од 2 век п.н.е, Понт е прикажан како излегува од алги и со едната рака се наслонува на брод. Тој носи круна и е во друштво со божицата Фортуна.
2 Митологија
2.1 Хесиод
''"Таа [Геја] го изроди Понт, без слаткиот љубовен сојуз."'' - Хесиод, Теогонија (130)''"И Морето го роди Нереј, најстариот од неговите деца, кој е вистински и не лаже: и луѓето го нарекоа Старецот бидејќи е доверлив и нежен и не ги заборава законите на правдата, туку размислува само на љубезни мисли. Но сепак тој го доби и големиот Таумант и гордиот Форкис, соединувајќи се со Земјата и Кето и Еврибија која во себе носи кревко срце.'' Хесиод, Теогонија (231–239)